text: Årsagen er fortsat ukendt efter stor brand i Sønderborg
  05 oktober 2016 kl. 20.22
  Onsdag eftermiddag udbrød der brand i et autoværksted i Sønderborg. Det udviklede kraftig, sort røg.
  Kort efter klokken 16 fik Syd- og Sønderjyllands Politi anmeldelse om en brand i et autoværksted – nærmere bestemt Autohuset Sønderborg på Ellegårdsvej 6.
  Op mod syv brandbiler fra forskellige brandværn i Sønderborg blev tilkaldt. Branden udviklede en kraftig, sort røg.
  Henrik Jacobsen, indsatsleder, Brand & Redning, Sønderborg: "Vi regner med, at der er brændt omkring 200 kvadratmeter. Der er både brændt biler på lift og på gulvet, og så er dæklageret også brændt."
  Onsdag aften er det fortsat uvist, hvordan branden opstod.
  - Efterslukningen er fortsat igen. Der er tilkaldt en kran fra Beredskabsstyrelsen, der skal flytte rundt på nogle elementer, så ilden ikke blusser op igen. Vi kender ikke årsagen, så det skal vi følge op på i morgen, siger vagtchef ved Syd- og Sønderjyllands Politi, Claus Skovgaard, til TV SYD onsdag aften ved 22-tiden.
  Røgen er ikke sundhedsskadelig, men søg ud af røgen, såfremt du oplever ubehag. Der er ingen kommet til skade ved branden. #politidk
  Tidligere på dagen talte SønderborgNYT med indsatslederen på stedet.
  - Vi regner med, at der er brændt omkring 200 kvadratmeter. Der er både brændt biler på lift og på gulvet, og så er dæklageret også brændt. Røgen var farlig til at begynde med, men vi fik den hurtigt nedkæmpet, så faren forsvandt hurtigt. Der går nogle timer endnu med efterslukningsarbejdet. Der er ikke fare for mennesker eller andre bygninger, sagde indsatsleder Henrik Jacobsen til Michael Kjær fra SønderborgNYT.
  Ingen personer er kommet til skade under branden.
  I forbindelse med en brand i et autoværksted på Ellegårdvej i Sønderborg udvikles en kraftig sort røg, som driver mod syd-syd-vest #politidk
  
  